Document ID: 31994D0063

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Ιανουαρίου 1994 για τον καθορισμό προσωρινού καταλόγου τρίτων χωρών προελεύσεως από τις οποίες τα κράτη μέλη επιτρέπουν τις εισαγωγές σπέρματος, ωαρίων και εμβρύων αιγοπροβάτων και ιπποειδών καθώς επίσης και ωαρίων και εμβρύων χοιροειδών (94/63/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/65/ΕΟΚ του Συμβουλίου της 13ης Ιουλίου 1992 για τον καθορισμό των όρων υγειονομικού ελέγχου που διέπουν τις συναλλαγές και τις εισαγωγές στην Κοινότητα ζώων, ωαρίων και εμβρύων τα οποία δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές κανονιστικές ρυθμίσεις που αναφέρονται στο παράρτημα Α τμήμα Ι της οδηγίας 90/425/ΕΟΚ (1), και ιδίως το άρθρο 28,
Εκτιμώντας:
ότι οι εισαγωγές στην Κοινότητα σπέρματος, ωαρίων και εμβρύων που καλύπτονται από την οδηγία 92/65/ΕΟΚ πρέπει να λαμβάνουν χώρα με προέλευση τρίτες χώρες ή μέρη τρίτων χωρών που είναι σε θέση να παράσχουν εγγυήσεις ισοδύναμες με τους όρους οι οποίοι διέπουν τη διάθεση στην κοινοτική αγορά πριν από τις 31 Δεκεμβρίου 1993-
ότι, σε περίπτωση που δεν υφίστανται αυτές οι εγγυήσεις για την προαναφερόμενη ημερομηνία, και με σκοπό να διευκολυνθεί η μετάβαση στο νέο σύστημα κτηνιατρικών ελέγχων στα εξωτερικά σύνορα της Κοινότητας, είναι αναγκαίο να καταρτιστούν προσωρινοί κοινοτικοί κατάλογοι τρίτων χωρών ή μερών τρίτων χωρών προελεύσεως από τις οποίες επιτρέπονται οι εισαγωγές σπέρματος, ωαρίων και εμβρύων αιγοπροβάτων και ιπποειδών, καθώς επίσης και ωαρίων και εμβρύων χοιροειδών βάσει, κυρίως, της αποφάσεως 79/542/ΕΟΚ του Συμβουλίου (2), όπως τροποποιήθηκε τελευταία από την απόφαση 93/507/ΕΟΚ της Επιτροπής (3)-
ότι, για την προσαρμογή στο νέο καθεστώς το οποίο απορρέει από την έγκριση αυτών των καταλόγων, πρέπει να προβλεφθεί προθεσμία για την εφαρμογή τους-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη επιτρέπουν τις εισαγωγές σπέρματος, ωαρίων και εμβρύων αιγοπροβάτων προελεύσεως των τρίτων χωρών οι οποίες περιλαμβάνονται στον κατάλογο του μέρους Ι του παραρτήματος.
Τα κράτη μέλη επιτρέπουν τις εισαγωγές σπέρματος, ωαρίων και εμβρύων ιπποειδών προελεύσεως των τρίτων χωρών οι οποίες περιλαμβάνονται στον κατάλογο του μέρους ΙΙ του παραρτήματος.
Τα κράτη μέλη επιτρέπουν τις εισαγωγές σπέρματος, ωαρίων και εμβρύων του χοιρείου είδους προελεύσεως των τρίτων χωρών οι οποίες περιλαμβάνονται στον κατάλογο του μέρους ΙΙΙ του παραρτήματος.
Άρθρο 2
Η παρούσα απόφαση τίθεται σε εφαρμογή από την 1η Ιουλίου 1994.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 31 Ιανουαρίου 1994.

Labels: 16
5
3
6
18